העשור השני של המאה ה-20

[ממוזער|400px|'''משמאל למעלה, עם [כיוון השעון:** דגם המכונית [[פורד מודל T]] הופך לדגם הרכב הראשון ששווק באופן המוני ונחשב לדגם המכונית הראשון שנמכר במחיר שווה לכל נפש, באסון שקיעת ה[[טיטניק]] טבעו וקפאו למוות במי האוקיינוס האטלנטי 1,517 נוסעים ואנשי צוות, מתחת לסרגל הכותרת: אירועים ממלחמת העולם הראשונה (1914-1918); תצפיתן של הצבא הצרפתי (1917), חיילים רוסים ממתינים למתקפה גרמנית, חיילים איריים במהלך [[הקרב על הסום]], [[ולדימיר לנין]] נושא נאום במהלך [[מהפכת אוקטובר]] (אוקטובר 1917), [[השפעת הספרדית|מגפת השפעת שפורצת ב-1918]] גורמת למותם של עשרות מיליוני בני אדם ברחבי העולם.]]

**העשור השני של המאה ה-20** הוא העשור שהחל ב-[[1 בינואר]] [[1910]] והסתיים ב-[[31 בדצמבר]] 1919.

במהלך העשור השני של המאה ה-20 ה[[מיליטריזם]] באירופה הגיע לשיאו – מגמה שהחלה עוד במחצית השנייה של [[המאה ה-19]]. סגנון החיים ה[[שמרנות|שמרני]] ב[[אירופה]] במחצית הראשונה של העשור, כמו גם מורשת [[ברית צבאית|הבריתות הצבאיות]] שהיו קיימות באירופה, השתנו באופן ניכר ב-[[28 ביוני]] [[1914]] בעקבות ה[[רצח]] של [[יורש עצר|יורש העצר]] ה[[אוסטרו-הונגרי]] [[פרנץ פרדיננד]]. ההתנקשות הובילה להיווצרות שרשרת של אירועים ובראשם פרוץ [[מלחמת העולם הראשונה]], שהחלה באירופה ב-[[1 באוגוסט]] 1914, והפכה למלחמה עולמית. מלחמת העולם הראשונה נמשכה עד שהוכרזה [[הפסקת אש]] ב-[[11 בנובמבר]] [[1918]], אחריה נחתמו סדרה של הסכמים, בראשם [[הסכם שביתת הנשק בין הקיסרות הגרמנית למדינות ההסכמה|הסכם הכניעה הגרמני]] ו[[חוזה ורסאי]] החד-צדדי והשנוי במחלוקת.

הסיום של מלחמת העולם הראשונה הוביל לסופן של מונרכיות שונות ולקריסתן של חמש אימפריות בולטות באותה העת – [[האימפריה הרוסית]], [[הקיסרות הגרמנית|האימפריה הגרמנית]], [[שושלת צ'ינג|אימפריית צ'ינג הגדולה]], [[האימפריה העות'מאנית]] ו[[האימפריה האוסטרו-הונגרית]]. חמש האימפריות איבדו שטחים רבים שהיו בשליטתן, ואלו עברו בחלק מהמקרים לידי אימפריות אחרות - בראשן [[האימפריה הבריטית|הבריטית]] ו[[האימפריה הקולוניאלית הצרפתית|הצרפתית]] - ובחלק מהמקרים לשליטת [[מדינת לאום|מדינות לאום]] ריבוניות. במקרים שונים לא הייתה התאמה בין שטחי מדינת הלאום לבין קבוצה אתנית בעלת זיקה ללאום זה. למשל, שינויי הגבול הותירו מיעוטים גדולים של דוברי [[גרמנית]] אזרחי אוסטריה לשעבר מחוץ לשטחי אוסטריה והונגריה, ובשל כך נוצרו בפועל מספר בעיות בלתי צפויות שהפכו לבעיות מהותיות בשני העשורים הבאים.

במהלך העשור אירעו גם מספר מהפכות בולטות בכמה מדינות – [[מהפכת אוקטובר בפורטוגל|המהפכה הפורטוגזית ב-5 באוקטובר 1910]], אשר במהלכה הוחלף [[ממלכת פורטוגל|בית המלוכה הפורטוגזי]] ששלט בממלכה במשך שמונה מאות שנים ב[[הרפובליקה הפורטוגזית הראשונה|רפובליקה הפורטוגזית]], וכמו גם [[המהפכה המקסיקנית]] בנובמבר 1910 שהביאה להדחתו של ה[[דיקטטור]] [[פורפיריו דיאס]], והתפתחה בהמשך ל[[מלחמת אזרחים]] אלימה במיוחד, שנמשכה עד אמצע [[שנות ה-20 של המאה ה-20]]. גם ל[[האימפריה הרוסית|אימפריה הרוסית]] היה גורל דומה, שכן בעקבות השתתפותה במלחמת העולם הראשונה אירעה בה [[קריסה חברתית]], פוליטית וכלכלית, שהפכה את האוטוקרטיה ה[[קיסר רוסיה|צאר]]ית לבלתי אפשרית, ובעקבות כן אירעה לבסוף [[המהפכה הרוסית (1917)|המהפכה הרוסית של 1917]] אשר במסגרתה ה[[בולשביקים]], בראשות [[ולדימיר לנין]], פירקו את השלטון ה[[אוטוקרטיה|אוטוקרטי]] ה[[צאר]]י והובילו לכינונה של [[הרפובליקה הסובייטית הסוציאל-פדרטיבית של רוסיה]] אשר הייתה המדינה ה[[קומוניסטית]] הראשונה בעולם. לאחר המהפכה הרוסית של 1917 אירעה [[מלחמת האזרחים ברוסיה]] אשר נמשכה עד סוף [[1922]].

לקראת סוף העשור מואצת בעקבות המלחמה מגמת ההכרה ב[[זכות בחירה לנשים|זכות הבחירה לנשים]], ועד לסיומו של העשור מדינות רבות באירופה מתירות לנשים להצביע.

מבחינה כלכלית טרם מלחמת העולם הראשונה מגיעה [[ליברליזם כלכלי|הכלכלה הליברלית]] לשיאה. פרוץ המלחמה יוצרת שינויים גם בהיבט זה, ומשנים את מאזן ההלוואות והחובות לטובת [[ארצות הברית]] באופן שסולל את דרכה להפוך למעצמה הכלכלית הבכירה בעולם בעשורים הבאים. ארצות הברית נהנית בעשור זה מתחילתה של דומיננטיות תרבותית עולמית, בזכות שגשוגה של תעשיית ה[[קולנוע]] המקומית, בה [[הוליווד]] מתחילה למצב עצמה בעשור זה כמרכז עולמי של התעשייה.

במהלך העשור גדלה אוכלוסיית העולם מ-1.75 ל-1.87 מיליארד בני אדם. בסך הכל היו במהלך העשור כ-640 מיליון לידות וכ-500 מיליון מקרי מוות ברחבי העולם.

ה[[דור]] שנולד בעשור השני של המאה ה-20 (יחד עם ילידי [[העשור הראשון של המאה ה-20]] וילדי המחצית השנייה של ילדי [[שנות ה-20 של המאה ה-20|שנות ה-20]]) מכונה [[דור ה-GI]].
__TOC__


== אירועים עולמיים ==
=== מלחמת העולם הראשונה (1914 – 1918) ===

[[קובץ:WWImontage.jpg|220px|ממוזער|[[מלחמת העולם הראשונה]]]]
[[קובץ:WWI-re.png|280px|ממוזער|מפת העולם המציגה את המשתתפים ב**מלחמת העולם הראשונה**: בירוק – [[מדינות ההסכמה]] (חלקם נכנסו למלחמה או חדלו להשתתף בשלב מאוחר יותר), בכתום – [[מעצמות המרכז]], באפור – מדינות נייטרליות]]
אירועים בולטים לאורך המלחמה:
* 1914: **הרצח בסרייבו** – [[יורש עצר|יורש העצר]] של [[הקיסרות האוסטרו הונגרית|הקיסרות האוסטרו-הונגרית]] [[פרנץ פרדיננד]] ואשתו [[סופיה, דוכסית הוהנברג|סופיה]] נרצחים ב-[[28 ביוני]] על ידי ה[[לאומנות|לאומן]] ה[[סרבים|סרבי]] [[גברילו פרינציפ]] ב[[סרייבו]]. זהו הניצוץ שמדליק את מלחמת העולם הראשונה.
* 1914: **פרוץ המלחמה** – [[האימפריה הרוסית|רוסיה]], שהייתה [[ברית צבאית|בעלת בריתה]] של [[סרביה]], [[הכרזת מלחמה|מכריזה]] ב-[[30 ביולי]] מלחמה על [[האימפריה האוסטרו-הונגרית|אוסטריה]] ומתחילה ב[[גיוס חובה|גיוס]] המוני. מערכת הבריתות באירופה מופעלת. מהלך זה מתחיל תגובת שרשרת המביאה לכך ששאר ה[[מעצמה|מעצמות]] האירופיות מבצעות גיוס המוני גם כן.
* 1914: **פלישת גרמניה לבלגיה** – ב-[[4 באוגוסט]] [[פלישה צבאית|פולשת]] [[האימפריה הגרמנית|גרמניה]] ל[[בלגיה]]. בתגובה מכריזה [[האימפריה הבריטית|בריטניה]] מלחמה על גרמניה. [[ארצות הברית]] מצהירה על [[מדינה נייטרלית|נייטרליות]].
* 1915: **לוחמה בגז במלחמה** – לאחר כמה ניסיונות עם הצלחה חלקית ביותר בשימוש ב[[לוחמה כימית]] במלחמה, צבא גרמניה מצליח לייצר לראשונה [[פגז]]ים אפקטיביים עם גז [[כלור]], אותם יורה הצבא אל עבר כוחות [[בעלות הברית]] בקווי החזית. זו הפעם הראשונה בה נעשה שימוש בכמויות גדולות של גז במלחמה.
* 1915: **הטבעת האונייה לוסיטניה** – במאי 1915 מטביעות [[צוללת|צוללות]] [[האימפריה הגרמנית|גרמניות]] את [[אוניית נוסעים|אוניית הנוסעים]] ה[[בריטניה|בריטית]] [[לוסיטניה (אונייה)|"לוסיטניה"]]. הספינה נושאת 1,198 נוסעים, מתוכם 128 מהנוסעים היו [[אמריקנים]].
* 1915: **הפסקת לוחמת הצוללות הבלתי מוגבלת** – בספטמבר 1915, בתגובה לזעם הבינלאומי על הטבעת [[אוניית נוסעים|אוניית הנוסעים]] [[לוסיטניה (אונייה)|לוסיטניה]] ועל הטבעת אוניות נוסעים אחרות, ה[[קיסר]] [[וילהלם השני, קיסר גרמניה|וילהלם]] מורה להפסיק את לוחמת ה[[צוללת|צוללות]] לתקופה בלתי מוגבלת. הקיסר וילהלם עושה זאת במטרה להרחיק את [[ארצות הברית]] מהמלחמה, אך בעשותו כן הוא מקשה במידה רבה על המאמצים הגרמניים למנוע משלוחי אספקה שהגיעו מארצות הברית ל[[הרפובליקה הצרפתית השלישית|צרפת]] ול[[האימפריה הבריטית|אנגליה]].
* 1916: **ראשית השימוש בטנקים** – הבריטים עושים הפעלה מבצעית ראשונה של ה[[טנק]] ב[[הקרב על הסום|קרב על הסום]]. אף על פי שהטנקים היו שימושיים במיוחד בפריצת [[תיל דוקרני]], וביצירת נתיבים ל[[חיל הרגלים]], בשלב הזה הטנקים עדיין פרימיטיביים יחסית ולא משמשים כנשק מכריע עבור הבריטים.
* 1917: **חידוש לוחמת הצוללות הבלתי מוגבלת** – [[הקיסרות הגרמנית|גרמניה]] מחדשת את לוחמת ה[[צוללות]] בנתיבי המים האירופיים. החלטה זו משפיעה על החלטתה של [[ארצות הברית]] להצטרף למלחמה, מה שמסייע להכריע את הכף כנגד הגרמנים.
* 1917: **מברק צימרמן** – [[מברק]] [[הצפנה|מוצפן]] שמיורט על ידי [[המודיעין הבריטי]] ומועבר לארצות הברית, לאחר שנשלח על ידי שר החוץ של גרמניה, [[ארתור צימרמן]], ל[[שגריר]] גרמניה בארצות הברית, ה[[רוזן]] יוהאן פון ברנשטורף, על מנת שיעבירו לשגריר גרמניה ב[[מקסיקו]], היינריך פון אקארדט. במברק מוסמך פון אקארדט להציע למקסיקו [[ברית צבאית|ברית]] עם גרמניה נגד ארצות הברית, תמורת תמיכה כלכלית נדיבה, והבנה מצד גרמניה שעל מקסיקו לכבוש מחדש את שטחי דרום-[[מערב ארצות הברית]] (המדינות [[טקסס]], [[ניו מקסיקו]] ו[[אריזונה]]) שהיו בעבר ב[[ריבונות]] מקסיקנית. יירוט המברק ופענוחו על ידי המודיעין הימי הבריטי הם בין הגורמים המרכזיים להצטרפותה של ארצות הברית למדינות ההסכמה במלחמת העולם הראשונה.
* 1917: **הצטרפות ארצות הברית למלחמה** – [[ארצות הברית]] מכריזה מלחמה על [[הקיסרות הגרמנית|גרמניה]] ומצטרפת ל[[מלחמת העולם הראשונה]].
* 1918: **חוזה ברסט-ליטובסק** – הסכם שנחתם בין [[מעצמות המרכז]] ל[[ברית המועצות]]. ההסכם מאפשר לגרמניה להעביר כמות גדולה יותר של חיילים ל[[החזית המערבית במלחמת העולם הראשונה|חזית המערבית]] על שילחמו ב[[הכוחות המזוינים של צרפת|כוחות הצרפתים]], [[הצבא הבריטי|הבריטים]] ו[[צבא ארצות הברית|האמריקנים]]. ההסכם מביא בפועל ל[[עצמאות]] [[לטביה]], [[ליטא]], [[פולין]], [[אוקראינה]], [[אסטוניה]] ו[[פינלנד]].
* 1918: **הכרעת המלחמה** – ב-[[9 בנובמבר|9 לנובמבר]] 1918 מתמוטט "[[הרייך השני]]" (אשר נוסד ב-[[1871]]) ובכך מסתיימת כל התקווה הגרמנית לניצחון במלחמה. במקום הרייך השני מוקמת [[רפובליקת ויימאר]]. [[וילהלם השני, קיסר גרמניה|הקיסר]] עובר ל[[הולנד]] עם פמלייתו, וחי שם את שארית חייו.
* 1918: **סיום המלחמה** – ב-[[11 בנובמבר|11 לנובמבר]] 1918, בשעה 11:00 בבוקר – מגיעה [[מלחמת העולם הראשונה]] לסיומה, לאחר ש[[הקיסרות הגרמנית|גרמניה]] חותמת על הסכם [[שביתת נשק]] עם [[מדינות ההסכמה]]. אף שתנאי ההסכם הנוקשים נתפסים כנקמניים ובלתי-הוגנים בציבור הגרמני, אין בכוחה של גרמניה השבורה לחדש את המלחמה.
* 1919: [[ועידת השלום בפריז (1919)|**ועידת השלום בפריז**]] – מתכנסת הוועידה במטרה לגבש את הסכמי השלום הסופיים עם [[מעצמות המרכז|המעצמות המנוצחות]].
* 1919: **חוזה ורסאי** – נחתם על ידי [[גרמניה]], לאחר שמפסידה ב[[מלחמת העולם הראשונה]]. תשלומי ה[[פיצויים]] הכבדים שגרמניה נדרשת לשלם מביאות אותה תוך זמן קצר להתמוטטות כלכלית, ומצב ה[[תוהו ובוהו]] שנגרם עקב כך תורם משמעותית להתחזקותם של גורמים קיצוניים ובהם [[המפלגה הנאצית]].

==== רצח העם הארמני ====

[[קובץ:Marcharmenians.jpg|שמאל|ממוזער|300px|ארמנים מוצעדים תחת משמר טורקי חמוש לכלא סמוך לעיר אלאזיג שבמזרח טורקיה, אפריל 1915.]]
במהלך מלחמת העולם הראשונה וגם אחריה ([[1915]]–[[1923]]) מנסה [[האימפריה העות'מאנית]] להכחיד באופן שיטתי ומתוכנן את [[ארמנים|העם הארמני]]. ההערכה הרווחת היא שכמחצית מהאוכלוסייה הארמנית בתחומי האימפריה העות'מאנית, בין מיליון למיליון וחצי ארמנים, נספים כתוצאה מרצח העם הארמני.

רצח העם מבוצע במהלך [[מלחמת העולם הראשונה]] ולאחריה, ומיושם בשני שלבים – רציחתם של אוכלוסיית הגברים הארמנים במעשי [[טבח]], באמצעות גיוס כפוי לצבא ורציחתם לאחר מכן, ובהמשך על ידי גירוש נשים, ילדים, קשישים, וחולים ארמנים במסגרת צעדות מוות לתוך [[המדבר הסורי]]. צעדות המוות מבוצעות בליווי צבאי ובתנאים שמיועדים להביא למותם של המגורשים. לאחר סופה של מלחמת העולם הראשונה ממשיכים [[טורקים]], [[כורדים]] ו[[אזרים]] לטבוח בארמנים עד שנת 1923.

למרות בולטותו של הטבח בארמנים, זה לא הטבח היחיד שמתרחש בתקופה זו באימפריה העות'מאנית. בין היתר נטבחים בשנים 1914–1922 כ-350,000 [[יוונים]] [[נוצרים]] שמתגוררים בגבולות האימפריה.

=== מלחמות בינלאומיות נוספות ===
*8 באוקטובר 1912 – 18 במאי 1913: **מלחמת הבלקן הראשונה** – מלחמה שמתנהלת בין [[האימפריה העות'מאנית]] [[הליגה הבלקנית (ברית)|לליגה הבלקנית]] (שכוללת את [[בולגריה]], [[סרביה]], [[מונטנגרו]] ו[[יוון]]). כתוצאה מהמלחמה מאבדת האימפריה העות'מאנית כמעט את כל הטריטוריות שלה ב[[אירופה]], אך הטריטוריות שנכבשות על ידי הליגה הבלקנית משמשות סלע מחלוקת עליו מתנפצת הברית וסיבה עיקרית לפתיחת מלחמת הבלקן השנייה.
*16 ביוני – 18 ביולי 1913: **מלחמת הבלקן השנייה** – פורצת בין בולגריה מצד אחד לבין יוון וסרביה מהצד השני.
*1916-1915: **התערבות אמריקאית באיים הקאריבים** – לאחר שפורצות ב[[האיטי]] וב[[הרפובליקה הדומיניקנית|רפובליקה הדומיניקנית]] מהומות שמובילות ל[[אנרכיה]], [[ארצות הברית]] – המונעת גם משיקולים [[כלכלה|כלכליים]] של המשך הסדר החזרת [[חובות]] בין המדינות – פולשת למדינות הללו כדי לכונן בהן משטר יציב.
*1921-1919: **המלחמה הפולנית-סובייטית**: מלחמה שנערכת בין [[הרפובליקה הפולנית השנייה]] לבין [[רוסיה הסובייטית]] אשר עדיין מצויה בחבלי הקמתה. המלחמה קובעת בפועל את גבולותיה המזרחיים של [[פולין]] בתקופה שבין שתי מלחמות העולם.

=== הסכמים ומשברים בין יבשתיים ===
* 1912: **אמנת האופיום הבינלאומית** – אמנה חלוצית, שמסדירה שיתוף פעולה בינלאומי למלחמה בהפצה של סוגי [[סם פסיכואקטיבי|סמים]] נפוצים, נחתמה בין 13 מדינות, מ־3 יבשות, ביניהן המעצמות המשמעותיות באותה התקופה. עד סוף העשור מקבלת האמנה תוקף בינלאומי בזכות [[חוזה ורסאי]], ובמהלך העשור חלק מהמדינות מבצעות חקיקה מקומית להסדרת הנושא.
* 1913: **ארמון השלום** – מושלמת בנייתו של הארמון, ובו [[בית הדין הקבוע לבוררות]] – המספק בוררות בנוגע להסכמים בינלאומיים, ו[[ספריית ארמון השלום]] – אוסף של מחקרים וספרים, המתמחה ב[[משפט בינלאומי פומבי|משפט הבינלאומי הפומבי]]. הקמת הארמון היא אבן דרך בהתגבשותו של [[בית הדין הבין-לאומי לצדק (ICJ)]].
*1919: **ארגון העבודה הבינלאומי** – הארגון נוסד כתוצאה מ[[ועידת השלום בפריז (1919)|וועידת השלום בפריז]] כסוכנות של [[חבר הלאומים]] במטרה לחזק [[זכויות עובדים]].

=== קולוניאליזם ואימפריאליזם ===
* 1910: **הכיבוש היפני בקוריאה** – [[האימפריה היפנית]] כובשת את [[קוריאה]]. הכיבוש היפני הביא בפועל לסיום שלטונו של הקיסר [[סונג'ונג]] ולסופה של [[האימפריה הקוריאנית]] ו[[שושלת יוסון]] אשר שלטה בקוריאה במשך 519 שנים.
* 1911: **החוף הרביעי** – [[איטליה]] מספחת את [[טריפוליטניה]] ו[[קירנאיקה]] ב[[צפון אפריקה]].
*1912: **חלוקת מרוקו** – [[האימפריה הקולוניאלית הצרפתית]] ו[[האימפריה הספרדית]] מחלקות ביניהן את [[מרוקו]], שמתחלקת בין [[מרוקו הספרדית]] לבין [[צפון אפריקה הצרפתית]].
*1912: **לוב האיטלקית** – למרות התנגדותם של תושבי לוב, מוסר [[מהמט החמישי]], [[הסולטאן העות'מאני]], את [[לוב]] לידי [[האימפריה האיטלקית|האיטלקים]].
*1915: **הכיבוש האמריקאי של האיטי** – השתלטות צבאית אלימה של [[ארצות הברית]] על [[האיטי]] במטרה להשפיע על המדיניות הכלכלית של האיטי כלפי חברות אמריקאיות.
*1916: [[היסטוריה של הרפובליקה הדומיניקנית#הכיבוש האמריקני|**הכיבוש האמריקאי של הרפובליקה הדומיניקנית**]] – ארצות הברית מיישמת [[משטר צבאי]] מטעמה ב[[הרפובליקה הדומיניקנית|רפובליקה הדומיניקנית]].
* 1918: **השתלטות רומניה על טרנסילבניה** – [[רומניה]] משתלטת על [[טרנסילבניה]] בתיאום עם [[מדינות ההסכמה]] ועל רקע [[מלחמת העולם הראשונה]].
***האימפריה הבריטית** – לאורך העשור כובשת האימפריה שטחים מ[[סיאם]] ומ[[סין (אזור)|סין]], ומשתלטת על שטחים נוספים שיעברו רשמית לאחריותה בתחילת העשור הבא.

=== דה-קולוניזציה והשגת עצמאות ===
* 1910: **דרום אפריקה** – ה[[פרובינציה|פרובינציות]] בדרום היבשת מקבלות [[עצמאות]] מ[[בריטניה]], ויוצרות מדינה עצמאית.
*1912: **הרפובליקה הסינית** – מוקמת ב-1 בינואר 1912.
*1912: **אלבניה** – לאחר מאבק [[גרילה]] מצד כוחות [[אלבנים]] ב[[מלחמת הבלקן הראשונה]], נקבעת עצמאותה של אלבניה ב[[הסכם לונדון (1913)|הסכם לונדון]].
*1916: **חג'אז** ו**עסיר** – [[חוסיין בן עלי]], [[שריף (אסלאם)|שריף]] [[מכה]], מנצל את התפתחות [[מלחמת העולם הראשונה]] כדי להכריז על עצמאות אזור חג'אז מפני [[האימפריה העות'מאנית]]. גם מחוז עסיר הסמוך מנצל הזדמנות דומה.
*1916: **מרידת חג הפסחא** – [[התקוממות]]ם הכושלת של [[לאומנות|לאומנים]] [[אירלנד|אירים]] כנגד [[בריטניה הגדולה|השלטון הבריטי]] בחג ה[[פסחא]] באפריל [[1916]]. האירוע מוביל בסופו של דבר ל[[עצמאות]]ה של אירלנד.
* 1918: **חוזה ברסט-ליטובסק** – מעניק ל[[לטביה]], [[ליטא בין שתי מלחמות העולם|ליטא]], [[הרפובליקה הפולנית השנייה|פולין]], [[היסטוריה של אוקראינה#פריחת הזהות האוקראינית|אוקראינה]], [[היסטוריה של אסטוניה#אסטוניה העצמאית בין שתי מלחמות העולם|אסטוניה]] ו[[היסטוריה של פינלנד#בין שתי מלחמות עולם|פינלנד]] – עצמאות מ[[ברית המועצות]].
* 1 בדצמבר 1918: **איסלנד** – מקבלת מעמד [[אוטונומיה|אוטונומי]] מ[[דנמרק]].
*1919: [[האמנה האנגלו-אפגנית של 1919|**האמנה האנגלו-אפגנית**]] – האמנה שמה קץ להתערבות ה[[בריטית]] בניהול מדיניות החוץ האפגנית, וסוללת את הדרך ל[[עצמאות]] [[אפגניסטן]].
*1919: **חוזה סן-ז'רמן** – מפרק את [[האימפריה האוסטרו-הונגרית]], ומעניק עצמאות ל[[הונגריה]], [[פולין]], [[צ'כוסלובקיה]] ו[[ממלכת הסרבים, הקרואטים והסלובנים]].
***דומיניון** – במהלך העשור ועל רקע המלחמה, משתנה מעמדם של הדומיניונים של [[האימפריה הבריטית]], וחלקם מתחילים להתנהל במדיניות עצמאית של [[יחסים דיפלומטיים|יחסי חוץ]].

=== תופעות בינלאומיות נוספות ===
* **זכות בחירה לנשים**: [[דנמרק]] (1915), [[איסלנד]] (1915), [[קנדה]] (1917), [[בריטניה]] (1918), [[אסטוניה]] (1918), [[גרמניה]] (1918), [[הונגריה]] (1918), [[לטביה]] (1918), [[ליטא]] (1918), [[פולין]] (1918), [[רוסיה]] (1918), [[ארמניה]] (1919), [[אזרבייג'ן]] (1919), [[בלארוס]] (1919), [[בלגיה]] (1919), [[גאורגיה]] (1919), [[הולנד]] (1919), [[לוקסמבורג]] (1919), [[שוודיה]] (1919), [[אוקראינה]] (1919), [[אלבניה]] (1919), [[צ'כיה]] (1919), [[סלובקיה]] (1919).

== סכסוכים פנימיים ותמורות פוליטיות ==
=== אירופה ===
* 5 באוקטובר 1910: **המהפכה הפורטוגזית** – במהלכה הוחלף בית המלוכה הפורטוגזי ששלט בממלכה במשך שמונה מאות שנים ברפובליקה הפורטוגזית. המלך [[מנואל השני, מלך פורטוגל|מנואל השני]] נמלט לבריטניה.
*1921-1916: **מרידות איריות באנגליה** – תקופה של מספר שנים של מרידות אלימות מטעם תנועות [[לאומיות]] [[אירלנד|איריות]], מתחילה מ[[מרידת חג הפסחא]] ועד ל[[חלוקת אירלנד]] בעשור הבא.
* 1917: **המהפכה הרוסית** – בפברואר 1917, בעוד [[האימפריה הרוסית|רוסיה]] נלחמת ב[[הקיסרות הגרמנית|גרמניה]] ב[[מלחמת העולם הראשונה]], פורצת "**מהפכת פברואר**" ב[[סנקט פטרבורג]], ב[[מוסקבה]] ובערים גדולות אחרות. ב-15 במרץ ה[[ניקולאי השני, קיסר רוסיה|צאר]] מתפטר, והשלטון עובר לממשלה זמנית שממשיכה במלחמה עם גרמניה. הגרמנים שמעוניינים בהוצאת רוסיה מהמלחמה, מתירים ללנין לצאת מ[[גלות]]ו ב[[שווייץ]], ולעבור ברכבת חתומה דרך גרמניה ל[[שוודיה]] ה[[מדינה נייטרלית|נייטרלית]], לנין מגיע ל[[פטרוגראד]] ב-16 באפריל, ונוטל לידיו את ארגון המאבק שמביא להשתלטות מפלגתו. ביולי מנסה לתפוס את השלטון, אך נכשל ונאלץ להסתתר. בנובמבר מצליח להשליט את מפלגתו (**"מהפכת אוקטובר"**) ונהיה לראש [[הרפובליקה הסובייטית הסוציאל-פדרטיבית של רוסיה]]. זוהי הממשלה ה[[קומוניזם|קומוניסטית]] הראשונה בעולם. בשנה לאחר מכן החל המשטר הסובייטי בהפצת עיתוני ה[[פראבדה]].
* 1919-1918: **תוצאותיה הגאופוליטיות של מלחמת העולם הראשונה** – פירוק [[האימפריה הגרמנית]], [[האימפריה האוסטרו-הונגרית]] והאימפריה הרוסית, שינויים רבים נערכים בגבולות הטריטוריאליים של מדינות אירופה. מספר מדינות וישויות טריטוריאליות אירופאיות חדשות נוצרים: [[אוסטריה]], [[צ'כוסלובקיה]], [[אסטוניה]], [[העיר החופשית דנציג]], [[הונגריה]], [[לטביה]], [[ליטא]], [[פולין]], [[אוקראינה]] ו[[יוגוסלביה]].
*1918: **מלחמת האזרחים הפינית** – [[מלחמת אזרחים]] שמתחוללת ב[[פינלנד]] לאחר הכרזת העצמאות, בין ה"לבנים" בני המעמדות הגובהים והלאומנים, לבין ה"אדומים" ה[[מעמד הפועלים|פועלים]]. כ-37,000 פינים נהרגים במהלך המלחמה, שמסתיימת בהמלכת [[מלך]] [[גרמנים|גרמני]] על פינלנד, שמודח בתום [[מלחמת העולם הראשונה|מלחמת העולם]] ומוחלף במשטר [[דמוקרטיה|דמוקרטי]].
* 1918: **רפובליקת ויימאר** – עם תבוסתה של גרמניה במלחמת העולם הראשונה, שלטה בגרמניה צורת שלטון דמוקרטית, שהתקיימה עד עליית [[המפלגה הנאצית]] לשלטון. בשנת 1919 מאמצת גרמניה את חוקת ויימאר.

=== אמריקה ===
* 1910: **המהפכה המקסיקנית** – סדרת מאבקים [[פוליטיקה|פוליטיים]], [[חברתי]]ים, ו[[צבא]]יים הפורצת ב[[מקסיקו]]. במהלך מאבקים אלו נהרגים במקסיקו אחוזים ניכרים מתוך האוכלוסייה, כאשר גם ההערכות השמרניות ביותר מדברות על למעלה ממיליון הרוגים.
* 1910: **חוק מאן**  – כניסתו לתוקף של חוק של [[הקונגרס האמריקאי]], האוסר לראשונה על [[סחר בנשים]].
*1912: **מדינות ארצות הברית** – [[הקונגרס של ארצות הברית]] מקבל באותה השנה את [[ניו מקסיקו]] ו[[אריזונה]] כמדינות ה-47 וה-48 של [[ארצות הברית]].
*1912: **מרד הניגרו**  - [[צבא ארצות הברית]] מסייע ל[[קובה]] לדכא את מרד שמארגנים תושבים [[אפרו-קובנים]]. כ-5,000 אנשים נהרגים בעימותים.
* 1916: **התיקון ה-16 לחוקת ארצות הברית** – מסמיך את [[הקונגרס האמריקאי|הקונגרס]] להטיל ולגבות [[מס הכנסה]].
*1917: **איי הבתולה** – [[ארצות הברית]] רוכשת את האיים מ[[דנמרק]].
*1917: **ג'נט רנקין** – נכנסת לתפקיד האישה הראשונה שנבחרת לכהן ב[[הקונגרס האמריקאי|קונגרס האמריקאי]].
*1920-1919: **פשיטות פאלמר** – על רקע חשש עולה ב[[ארצות הברית]] מפני עלייה [[קומוניזם|קומוניסטית]], וכמה ניסיונות חבלה כנגד אנשי ממשל, מתרחשות בארצות הברית סדרה של פשיטות אלימות שמופנות כנגד [[קיצוניות ורדיקליזם|רדילקים]] [[שמאלנים]], [[אנרכיזם|אנרכיסטים]] וחברים בתנועות המזוהות עם הקומוניזם. בפשיטות נעצרים כ-1,000 איש, שבמקרים רבים אינם זוכים להגנה משפטית, ונתקלים בהפרה בוטה של [[זכויות האדם|זכויותיהם]]. הפשיטות יוצרות סערה ציבורית בארצות הברית.

=== המזרח הרחוק ואוקיאניה ===
* 1911: **מהפכת שינהאי** – פורצת המהפכה שתחילתה ב[[התקוממות ווצ'אנג]], וסופה בהפלת המשטר הקיסרי של [[שושלת צ'ינג]] שהחזיקה במושכות המדינה מ-[[1644]] והקמת [[הרפובליקה הסינית (1912–1949)|הרפובליקה הסינית]].
*1915-1912: **ניסיונות עצמאות של מונגוליה וטיבט** – לאחר המהפכה בסין מנסות שתי הישויות הלאומיות לנצל את ההזדמנות כדי לקבל הכרה ב[[עצמאות]]ן. בשנת 1912 הן מנסחות יחד את [[חוזה ברית הידידות בין ממשלת מונגוליה לטיבט]], לצד מהלכים נוספים. [[מונגוליה]] מנסחת בשנת 1915 הסכם נוסף עם [[האימפריה הרוסית|רוסיה]] ו[[הרפובליקה הסינית (1912–1949)|סין]] בו זוכה להכרה כ[[אוטונומיה]], אולם עד סוף העשור גם טיבט וגם מונגוליה לא מכריזות על עצמאות מלאה.
*1915: **עשרים ואחת התביעות** – דרישות של [[האימפריה היפנית]] מ[[שושלת צ'ינג|סין]], מפרות את ההבנות הבינלאומיות שהושגו בשנת 1900 עם [[מדיניות הדלת הפתוחה]], מקנות ליפן הישגים והפסדים טקטיים, ויוצרות משבר בינלאומי.
*1919: **טבח אמריטסר** – 50 חיילי [[גורקה]] בשירות [[צבא הודו הבריטית]] הורגים מאות אזרחים [[הודו|הודים]], מרביתם מבני ה[[דת]] ה[[סיקיזם|סיקהית]].
*1919: **תנועת הארבעה במאי** – מחוז [[שאנדונג]] נלקח מ[[גרמניה]] בתום המלחמה, ולמרות ציפיות בסין לשחרורו לעצמאות, הוא נמסר ב[[הסכם ורסאי]] ל[[יפן]]. המהלך מעורר הפגנות המוניות ב[[בייג'ינג]], ומוביל להיווסדות התנועה, שקוראת לשינוי מדיניות הממשלה המתרפסת-כביכול בפני [[המערב]].

=== המזרח התיכון ===
* 1913: **הקונגרס הערבי הלאומי הראשון** – מפגש ראשון של גורמים שונים ששואפים לקדם [[לאומיות]] בעלת זהות [[ערבים|ערבית]].
*1918-1916: **המרד הערבי** – [[מרד]] שמתקיים ב[[חצי האי ערב]], בהנהגתו של השריף [[חוסיין בן עלי]], כנגד [[האימפריה העות'מאנית]], כחלק מ[[מלחמת העולם הראשונה#מרידות לאומיות|סדרת מרידות]] שמתעוררות על רקע [[מלחמת העולם הראשונה]]. המרד מתודלק בין השאר על ידי [[האימפריה הבריטית|הבריטים]], בין השאר באמצעות [[מכתבי חוסיין–מקמהון]].
*1917: **מרד בסמצ'י**  – על רקע התערערות [[האימפריה הרוסית]], מתחילה התקוממות [[לאומיות|לאומית]] [[אסלאם|איסלאמית]] באזור [[טורקמניסטן]]. בלחימה לוקחים חלק כ-30,000-25,000 איש.
* 1919: **מהומות 1919 במצרים** – גל מהומות שנמשך כארבעה חודשים כנגד ה[[פרוטקטורט]] של [[האימפריה הבריטית]] ב[[מצרים]]. המהומות נחשבות לאירוע מכונן בהתפתחות ה[[לאומיות]] המצרית המודרנית וב[[אתוס]] מאבק [[מצרים (עם)|העם המצרי]] ל[[עצמאות]].

=== אפריקה שמדרום לסהרה ===
* 1920-1900: **המלחמה הדרווישית**  – בעוד [[האימפריה הבריטית|בריטניה]] עסוקה ב[[מלחמת העולם הראשונה]], נוחלת [[התנועה הדרווישית]]  הצלחות חלקיות במאבק מול [[סומלילנד הבריטית|השלטון הבריטי בסומליה]].
* 1916: **זאודיתו** - זאודיתו מוכתרת כ[[קיסר]]ית [[הקיסרות האתיופית|אתיופיה]], והופכת לאישה הראשונה שמנהיגה מדינה אפריקאית [[מודרניות|מודרנית]], בעלת הכרה בינלאומית.

== תנועות חברתיות ופוליטיות ==

* 1914: **ג'וינט** – הארגון ה[[יהודים|יהודי]] ההומניטרי הגדול בעולם מוקם על ידי מיזוג של שלושה ארגונים קודמים.
*1919: **קומינטרן** – האיגוד הבינלאומי של המפלגות ה[[קומוניזם|קומוניסטיות]] מוקם על ידי [[ולדימיר לנין]], מתוך ההנחה שמשטרה הקומוניסטי של [[רוסיה]] לא ישרוד ללא התפשטות [[המהפכה הקומוניסטית|המהפכה]] לרחבי [[אירופה]].
***סופרג'יזם** – המחצית הראשונה של העשור, המאבק למען [[זכות בחירה לנשים]] ממשיך וצובר תאוצה, ובארצות הברית מוקמת [[מפלגת הנשים הלאומית (ארצות הברית)|מפלגת הנשים הלאומית]] שמקדמת נושא זה. המאבק פוסק בזמן [[מלחמת העולם הראשונה]], ובמהלכה נשים משתלבות במספר מדינות במקומות עבודה במקום הגברים שיצאו למלחמה, ושילוב נסיבות מוביל להצלחת המאבק, ובשנתיים האחרונות של העשור, לאחר המלחמה, 20 מדינות מכירות בזכות הבחירה לנשים – יותר מכלל המדינות שעשו זאת עד למלחמה.

== כלכלה ==

[[קובץ:SS Ancon entering west chamber cph.3b17471u.jpg|260px|ממוזער|ב-15 באוגוסט 1914 הספינה SS Ancon הייתה הספינה הראשונה שחצתה את תעלת פנמה]]
* במחצית הראשונה של העשור: **כלכלה ליברלית** – מגיעה לשיאה טרם מלחמת העולם, לאחר תגובת נגד [[פרוטקציוניזם|פרוטקציונרית]] בסוף המאה הקודמת. בתחילת עשור זה נעלמות הנורמות למגבלות כמותיות ב[[ייבוא]] ו[[ייצוא]], ה[[מכס]]ים נמוכים ויציבים וה[[חלפנות כספים|המרה]] ל[[זהב]] חופשית.
*1913: **פדרל ריזרב** – נוסד בתור [[מדיניות מוניטרית|הסמכות המוניטרית]] העליונה ו[[בנק מרכזי|הבנק המרכזי]] של [[ארצות הברית]], כתגובה לסדרה של משברים פיננסים שקודמים לו, ובפרט [[המשבר הפיננסי של שנת 1907]].
*1914: **תעלת פנמה** – ה[[תעלת מים|תעלה]] המחברת בין [[האוקיינוס האטלנטי]] ל[[האוקיינוס השקט|אוקיינוס השקט]] נפתחת למעבר ספינות.
*1914: **תקן הזהב** - נפסק השימוש בתקן עולמי אחיד בעקבות מלחמת העולם.
*1918: **השלכות מהפכת אוקטובר** – בצו מיוחד מבטלים ה[[סובייטים]] את ה[[בעלות]] הפרטית על [[קרקע]]ות, ומכוננים מודל קרקעות חדש ששם דגש על [[חקלאות]]. הסובייטים מכריזים על [[קולקטיביזציה]] בה למדינה יש [[מונופול]] על כל השווקים לרבות מוצרי החקלאות. במקביל, מתוכננת – ובשלב זה עוד לא מיושמת בעקבות [[מלחמת האזרחים ברוסיה|מלחמת האזרחים]] – רשת ביטחון [[סוציאליזם|סוציאלית]] במסגרתה יקבלו האיכרים שירותים חברתיים נרחבים כמו שירותי [[בריאות]], [[חינוך]], ו[[תעסוקה]].
*1918: **השלכות כלכליות של מלחמת העולם הראשונה** – [[מלחמת העולם הראשונה]], שממומנת בעיקר על ידי [[אשראי]], מותירה את מעצמות אירופה בבעיית [[חוב לאומי|חוב]] רצינית בתום המלחמה. [[ארצות הברית]], בהיותה [[מדינה נייטרלית|נייטרלית]] במשך חלקה הראשון של המלחמה, הופכת לגורם מרכזי שמספק [[הלוואה|הלוואות]] למעצמות אירופה, ובסיומה של המלחמה הופכת ל[[נושה]] של 10.3 מיליארד דולר, מה שסולל את דרכה להפיכתה למעצמה הכלכלית הבכירה בעולם.
***השלכות המהפכה המקסיקנית** – במחצית השנייה של העשור, כחלק מגל שינויים נרחב סביב המהפכה האלימה ב[[מקסיקו]], מנחיל הממשל המקסיקני [[רפורמה אגררית]] שמסדירה את מעמדם של [[ילידים אמריקאים]], שנחשבים בשלב זה תושבים חופשיים [[דה יורה]], על אף היותם [[צמיתות|צמיתים]] [[דה פקטו]] בעקבות מדיניות ה[[חובות|חוב]] והאדמות המקומית. הרפורמה משחררת את הילידים האמריקאים מהחוק שכובל אותם לבעלי האדמות, ומחלקת להם אדמות משלהם במטרה שיוכלו לשקם את הכפרים שלהם. רעיונות אלו נחקקים אומנם, אולם מיושמים בצורה הדרגתית מאוד בעקבות אי סדרים בפוליטיקה המקומית, לאורך העשורים הבאים.

=== התרחשויות כלכליות נוספות ===
**חברות בולטות שהוקמו בעשור זה:** [[IBM]] (1911), [[שברולט]] (1911), [[סרטי פרמאונט]] (1912), [[סרטי יוניברסל]] (1912), [[בואינג]] (1916), [[BMW]] (1916), [[פנסוניק]] (1918), [[סיטרואן]] (1919), [[הילטון]] (1919).

== התנקשויות, חיסולים, וניסיונות התנקשות ==


ההתנקשויות, החיסולים, וניסיונות ההתנקשות הבולטים ביותר במהלך העשור (לא בהכרח רק רציחות פוליטיות):
* 20 בפברואר 1910: **בוטרוס ראלי** – [[ראש ממשלת מצרים]] נרצח בידי מתנקש.
* 28 ביוני 1914: **רצח פרנץ פרדיננד** – יורש העצר של הקיסרות האוסטרו-הונגרית [[פרנץ פרדיננד]] ואשתו סופיה נרצחים על ידי הלאומן הסרבי גברילו פרינציפ ב[[סרייבו]]. זהו הניצוץ שמדליק את [[מלחמת העולם הראשונה]].
* 31 ביולי 1914: **ז'אן ז'ורס** – המנהיג ה[[סוציאליזם|סוציאליסטי]] הצרפתי, אשר מנסה למנוע את פרוץ מלחמת העולם הראשונה, נרצח בשל כך על ידי [[לאומנות|לאומן]] צרפתי.
* 30 בדצמבר 1916: **גריגורי רספוטין** – [[מיסטיקה|מיסטיקן]] רוסי בעל השפעה בבית הצאר [[ניקולאי השני, קיסר רוסיה|ניקולאי השני]], מוזמן על ידי קבוצת קושרים שכללה את הנסיך [[פליקס יוסופוב]], בן דודו של הצאר, והדוכס הגדול דימיטרי, לאחד מארמונות הבירה [[סנקט פטרבורג|סנט פטרסבורג]], שם מרעילים אותו ויורים בו למוות.
* 16/17 יולי 1918: **ניקולאי השני** – ה[[צאר]] האחרון של [[האימפריה הרוסית]] מוצא להורג בליל 16 או 17 ביולי 1918 ביחד עם בני משפחתו, על ידי כיתת יורים במרתפו של [[בית איפטייב]] שם הם אסורים, לאחר שנאמר להם שהם נמצאים בסכנה ועליהם לרדת למרתף למען ביטחונם.
* 30 באוגוסט 1918: **ולדימיר לנין** – נפצע בניסיון התנקשות מכדורי אקדחה של הפעילה הסוציאל-רבולוציונרית [[פאניה קפלן]].
* 15 בינואר 1919: **רוזה לוקסמבורג** – המהפכנית היהודייה פולנייה-גרמנייה נרצחת בידי אנשי מיליציית [[פרייקור]] לאחר כישלון [[מרד הספרטקיסטים]] בהנהגתה.


== אסונות ==
=== אסונות טבע ===
* 1910: **שיטפון 1910 בפריז** – מרכז [[פריז]] מוצף למשך כשבוע עקב עליית [[נהר הסן]] על גדותיו. על אף נזקים כבדים ברכוש, לא מדווחים באירוע הרוגים.
*3 בינואר 1911: **רעידת האדמה בקביין**  – רעידת אדמה בעוצמה של 7.7 ב[[סולם ריכטר]] מתרחשת באזור אלמאטי שב[[קזחסטן]]. ברעידת האדמה נהרגו מעל ל-450 אנשים ונהרסו מעל ל-770 מבנים.
*1912: **התפרצות הר הגעש נובהרופטה** – ה[[התפרצות געשית|התפרצות]] הגדולה ביותר של [[המאה ה-20]].
* 13 בינואר 1915: **רעידת האדמה באבצאנו** – רעידת אדמה הרסה את העיר [[אבצאנו]] ב[[איטליה]] לחלוטין, כ-30,000 הרוגים.
*1916: **שיטפונות בהולנד** – שיטפונות ב[[הולנד]] במהלך השנה גורמים למותם של קרוב ל-10,000 אנשים.
***סופות הוריקן**:
**1910: סופת הוריקן מכה באזור [[פלורידה]], וגובה את חייהם של כ-30 בני אדם.
**1915: שתי סופות [[הוריקן]] מכות בשנה זו ב[[ניו אורלינס]] שב[[לואיזיאנה]], וב[[טקסס]]. שתי הסופות גובות את חייהם של למעלה מ-500 בני אדם.
**1918: סופת [[הוריקן]] מכה באזור [[לואיזיאנה]], וגובה את חייהם של כ-30 בני אדם.
**1919 – סופת הוריקן מכה באזור [[פלורידה]] ו[[טקסס]], וגובה את חייהם של כ-600 בני אדם.

=== אסונות מעשי ידי אדם ===
[[קובץ:Stöwer Titanic (colorized).jpg|שמאל|ממוזער|280px|ספינת הענק הבריטית ה[[טיטניק]] טבעה בהפלגת הבכורה שלה ב-15 באפריל 1912 בעקבות פגיעה בקרחון. באסון נספו 1,514 נפשות.]]
* 25 במרץ 1911: **השריפה במפעל החולצות טריאנגל** – 146 איש מתים כתוצאה משריפה שפרצה במפעל חולצות במנהטן.
* 15 באפריל 1912: **טביעת הטיטניק** – טיטניק, [[ספינה|ספינת]] הענק ה[[בריטניה|בריטית]] אשר נודעת כגדולה והמפוארת ביותר בתקופתה, טובעת בחלקו הצפוני של [[האוקיינוס האטלנטי]] בעת [[הפלגת בכורה|הפלגת הבכורה]] שלה ב-[[15 באפריל]] [[1912]] בעקבות פגיעה ב[[קרחון]]. באסון נספים 1,517 נפשות ובהן [[ידוען|ידוענים]] רבים.
* 29 במאי 1914: **RMS Empress of Ireland**  – ספינת הנוסעים RMS מתנגשת ב[[צוללת]] הנורווגית SS Storstad בשעות המוקדמות של 29 במאי. מתוך 1,477 בני האדם על סיפון הספינה, 1,012 נספים.
* 24 ביולי 1915: **SS איסטלנד**  – ספינת נוסעים מ[[שיקגו]] מתהפכת בעת שעוגנת לרציף במרכז שיקגו. באסון נהרגים 844 נוסעים ואנשי צוות.
* 6 בדצמבר 1917: **פיצוץ הליפקס** – פיצוץ עז שמתחולל בשעה 9:05 בבוקר מחריב כ-1,600 בתים בעיר הנמל [[הליפקס (נובה סקוטיה)|הליפקס]] בפרובינציית [[נובה סקוטיה]] שב[[קנדה]]. הפיצוץ גורם למותם של 1,635 אנשים ולפציעתם של אלפים. פיצוץ זה יהיה הפיצוץ החזק ביותר עד פיצוץ הפצצה הגרעינית מעשה ידי אדם, והוא הפיצוץ הבלתי-מתוכנן החזק ביותר מעולם.
*15 בינואר 1919: **אסון הדבשה של בוסטון** – התפוצצות מכל [[דבשה]] בגובה 15 מטרים. 21 אנשים נהרגים בפיצוץ ו-150 נפצעים.

=== בריאות ===
* 1923-1899: [[מגפת הכולרה השישית|**מגפת הכולרה השישית המתועדת**]] - המגפה שהתפשטה בעשור הקודם ממשיכה לגבות קורבנות רבים באזורים מסוימים, בעיקר ב[[דרום אסיה|דרום]] ו[[דרום-מזרח אסיה|דרום מזרח אסיה]]. ב[[הודו הבריטית|הודו]] תועדו למעלה ממיליון קורבנות.
* 1920-1918: **השפעת הספרדית** – מגפה שמתרחשת במהלך כשנה מ-[[1918]] ועד [[1920]], קוטלת בין 50 ל-100 מיליון נפש ברחבי העולם.

== טבע ואיכות הסביבה ==
* 1911: **זאב ניופאונדלנד**  – מינו של ה[[זאב מצוי|זאב המצוי]] [[הכחדה|נכחד]] מהעולם, לאחר שבעבר היה נפוץ ב[[ניופאונדלנד]]. מין זאב מצוי קנדי נוסף, **זאב ברנרד** , נכחד מהעולם ככל הנראה בשנים האלו, אך שנת ההכחדה המדויקת לא ידועה.
*1914: **יונה נודדת** – הפרט האחרון של המין מת בגן חיות ב[[סינסינטי]] והמין [[נכחד]] מהעולם.
*1914: **יזמה אמריקאית לדילול אוכלוסיית הזאבים** – מכריזים ב[[הקונגרס האמריקאי|קונגרס האמריקאי]] על הענקת תקציב לציד ודילול אוכלוסייתם של [[זאב ערבות|זאבי ערבות]] ו[[טורפים]] נוספים ב[[הפארק הלאומי ילוסטון|פארק הלאומי ילוסטון]], מה שגורם לדילול אוכלוסיית הזאבים במספר [[מדינות ארצות הברית|מדינות של ארצות הברית]].

== מדע וטכנולוגיה ==
=== התקדמות טכנולוגית סביב המצאת המטוס ===
המעצמות המובילות של העולם רואות בתקופה זו פוטנציאל משמעותי במיוחד, במיוחד בהקשר הצבאי, לטכנולוגיה הצעירה של [[כלי טיס]]. בשנים שלפני [[מלחמת העולם הראשונה|מלחמת העולם]] מנסות המעצמות למצות את מלוא הפונציאל הטקטי של ההמצאה החדשה, ומנסות ליצור יתרון על פני האחרות ששואפות להדביק את הפער. בעשור זה עולם הטיסה ציין נקודת ציון נוספת, כאשר בשנת 1911 [[הרייט קווימבי]] הייתה לאישה הראשונה שקיבלה [[רישיון טיס]].
*1910: **הניסוי המוצלח הראשון של מטוס ימי** – ה[[מטוס]] הראשון שממריא ביבשה ונוחת במים הוא מטוסו של חלוץ התעופה ה[[צרפת]]י [[הנרי פבר]]. הטיסה מתבצעת ב-[[28 במרץ]] 1910, ומגיעה למרחק של 800 מטרים.
*1910: **מטוס הסילון** – ה[[קואנדה 1910]] הוא מטוס הסילון הראשון בהיסטוריה. המטוס מוטס על ידי ממציאו ה[[רומניה|רומני]], [[אנרי קואנדה]], ומתרסק בתום הטיסה הראשונה.
* 1910: **כלי נשק ייעודי כנגד מטוסים** – הופכים לראשונה למבצעיים בשנה זו.
*1911-1910: **נושאת מטוסים** – לראשונה מתפתחת פלטפורמה שמאפשרת המראה ונחיתה מ[[כלי שיט]].
*1 במרץ 1912: **מצנח** – אלברט בארי מבצע את צניחת המטוס הראשונה שנעזרת בהמצאת המצנח.
*1913: **מטוס עם ארבעה מנועים** – [[מטוס]]ים ראשונים עם ארבעה [[מנוע]]ים מפותחים ומוטסים על ידי [[איגור סיקורסקי]].
*1919: **מטוס ימי** – מפותח ב[[הממלכה המאוחדת|בריטניה]] לראשונה דגם של המסוגל לחצות את [[האוקיינוס האטלנטי]]. הישג זה הופך את המטוסים הימיים לנפוצים יותר בלוחמה בעשורים הבאים.

=== פיתוחים טכנולוגים נוספים ===
* 1910: **סייקלקאר (המכונית המשולשת)** – יוצא לשוק ב[[הממלכה המאוחדת|בריטניה]] הדגם הפופולרי, שנקרא כך כיוון שנסע על 3 גלגלים (2 אחוריים ואחד קדמי), והצליח בזכות המחיר הזול שלו לאותה תקופה.
* 1911: **המקרר הביתי** – מוצג לראשונה על ידי פרד ו. וולף ג'וניור בשיקגו, בשם "DOMELRE" (ראשי תבות של DOMestic ELectric REfrigerator).
*1913: **מצית** – חברת Ronson מפתחת את המצית המודרני הראשון שנקרא "Wonderlite".
* 1913: **פלדת אל-חלד** – מיוצרת על ידי הממציא הבריטי [[הארי ברירלי]].
*1915: **הטנק הצבאי** – מפותחת הגרסה הראשונית ביותר של כלי הלוחמה. ב[[מלחמת העולם הראשונה]] נעשה לראשונה שימוש בטנקים על ידי [[הצבא הבריטי]], [[הצבא הצרפתי]] ו[[צבא הקיסרות הגרמנית|הצבא הגרמני]].
* 1917: **הרוכסן המודרני** – הממציא השוודי-אמריקני [[גדעון סאנדבק]] רושם את הפטנט על הפיתוח.
* 1918: **אניגמה** – גרסתה הראשונית של מכונת ה[[הצפנה]] מפותחת על ידי [[ארתור שרביוס]]. המכונה, החדשנית לתקופתה, תשמש את [[גרמניה]] ו[[איטליה]] ב[[מלחמת העולם השנייה]].

<gallery widths="190px" perrow="4">
File:British Mark V-star Tank.jpg|[[סימן 1 (טנק)|טנק סימן 1]], הטנק הראשון בעולם, פותח על ידי בריטניה במלחמת העולם הראשונה.
001 Sundback zipper 1917 patent (cropped).jpg|בשנת 1917 הממציא גדעון סאנדבק רושם את הפטנט על ה**רוכסן** המודרני.
EnigmaMachine.jpg|בשנת 1918 ארתור שרביוס ממציא את הגרסה הראשונית של מכונת ההצפנה ה**אניגמה**
</gallery>

=== מדע ===
* 1910: **דיאגרמת הרצשפרונג-ראסל** – מפותחת ה[[דיאגרמה]] המסייעת לסידור [[כוכב]]ים וללמוד עליהם.
* 1910: **טיטניום** – ה[[כימאי]] מאתיו האנטר הוא הראשון שמצליח להפיק טיטניום טהור.
*אוקטובר 1910: **צילומי אינפרא אדום** – מתפרסמים לראשונה ב[[כתב עת|כתב העת]] של החברה המלכותית לצילום.
* 24 ביולי 1911: **מאצ'ו פיצ'ו** – החוקר האמריקני [[היירם בינגהאם השלישי]] מגלה מחדש את "העיר האבודה של ה[[אינקה]]".
* 14 בדצמבר 1911: **משלחת הקוטב הדרומי** – החוקר הנורווגי [[רואלד אמונדסן]] והמשלחת שלו הופכים לראשונים שמגיעים ל[[קוטב דרומי|קוטב הדרומי]], ומקדימה בחמישה שבועות משלחת בריטית בראשותו של [[רוברט פלקון סקוט]].
*1912: **נדידת היבשות** – המדען הגרמני [[אלפרד וגנר]] מגבש ומציג את ה[[תאוריה]]**,** אשר קובעת שבעבר הרחוק היו ה[[יבשת|יבשות]] מאוחדות, ושהן התפרקו עם הזמן.
* 1913: **איזוטופ** – נצפה לראשונה על ידי [[פרדריק סודי]].
*1914: **קדחת צהובה** – ראשיתו של מיזם עולמי למיגור המחלה מ[[חצי הכדור המערבי]].
*19 במרץ 1915: **פלוטו** – כוכב הלכת הננסי מצולם לראשונה.
* 1915: **תורת היחסות הכללית** – מתפרסמת על ידי הפיזיקאי היהודי, [[אלברט איינשטיין]].
*1919: **אישוש תורת היחסות הכללית** – האסטרופיזיקאי [[ארתור אדינגטון]], מפרסם אישוש ל[[תורת היחסות]] לאחר ניסוי שנערך בעת ליקוי חמה.
***עקיפה של קרני רנטגן בגבישים** – לאורך העשור התחום חווה מספר פריצות דרך. הפיזיקאי הגרמני [[מקס פון לאואה]], והפיזיקאים ויליאם בראג [[ויליאם הנרי בראג|האב]] ו[[ויליאם לורנס בראג|הבן]] זוכים על תגליותיהם בתחום ב[[פרס נובל|פרסי נובל]] בשנים 1914 ו-1915 בהתאמה.

<gallery heights="130px" widths="200px" perrow="4">
File:Pangea animation 03.gif|המדען הגרמני אלפרד וגנר מפתח את תאוריית נדידת היבשות
File:Aan_de_Zuidpool_-_p1913-160.jpg|החוקר הנורווגי [[רואלד אמונדסן]] והמשלחת שלו הופכים לראשונים שמגיעים לקוטב הדרומי
File:Machupicchu hb10.jpg|החוקר האמריקני [[היירם בינגהאם השלישי]] מגלה מחדש את **מאצ'ו פיצ'ו**, "העיר האבודה של האינקה"
</gallery>


== תרבות פופולרית ==
=== ספרות ===
[[קובץ:Tarzan of the Apes in color.jpg|110px|ממוזער|[[טרזן]] (1912)]]
* 1917: **פרס פוליצר** – הפרס ל[[עיתונאות]] כתובה, [[ספרות]] ו[[הלחנה]] מוענק בפעם הראשונה.
* 1918: **ספרות דיאטה** – ספרה פורץ הדרך של ד"ר [[לולו האנט פיטרז]] , "''Diet and Health: With Key to the Calories''", שם את ספירת ה[[קלוריות]] במרכז, ומתחיל את טרנד [[דיאטה|דיאטת]] ספירת הקלוריות.
* 1919: **פנטזיה** – ה[[כתב עת|מגזין]] הראשון שעוסק בפנטזיה, [[Der Orchideengarten]] , יוצא לאור בשנת 1919 ב[[גרמניה]], ומפרסם סיפורים בסוגות פנטזיה ו[[אימה]].
***ספרים בולטים שראו אור בעשור זה**: [[מוות בוונציה]] (1912), [[טרזן]] (1912), [[פיגמליון]] (1913).

=== קולנוע ===
[[קובץ:Little Nemo 1911 film still Nemo and Princess in dragon's mouth.jpg|200px|ממוזער|ב-1911 יוצא לאקרנים הסרט "[[ליטל נמו]]" אשר נחשב לסרט האנימציה הראשון]]
* 1911: **אנימציה** – יוצא לאקרנים הסרט "ליטל נמו", בבימויו של [[וינזור מקיי]], אשר נחשב לסרט האנימציה הראשון. למרות היותו סרט האנימציה הראשון, לא זוכה הסרט להכרה ולהצלחה משמעותית ורק שלוש שנים מאוחר יותר זוכה סרט נוסף של ווינסור מקיי, [[גרטי הדינוזאור]], להכרה משמעותית ולפיתוח תחום סרטי האנימציה.
* 1915-1911: **הוליווד** – בשנת 1911 נפתחת בהוליווד החברה הראשונה להפקת סרטי קולנוע. בשנת 1915 מספר חברות בולטות עוברות להוליווד, והוליווד מתחילה להרוויח מוניטין כמקום מוביל להפקת סרטי קולנוע.
* 1914: **צ'ארלי צ'פלין** – מופיע לראשונה בתור הקבצן המשופם בסרט "Kid Auto Races at Venice".
*1915: **סרט מלחמה** – בשנה זו רואים אור שני סרטי מלחמה משפיעים שסוללים את הדרך עבור התגבשותה של ה[[סוגה]].
*1916: **מרי פיקפורד** – מנצלת את מעמדה כאחת מאייקוניות הקולנוע הראשונות בעולם, וחותמת חוזה עתק עם חברות הפקה – שהופך אותה תוך כמה שנים לשחקנית המיליונרית הראשונה של תעשיית הקולנוע האמריקאית.
*1918: **האחים וורנר** – ארבעת האחים, הארי, אלברט, סמואל וג'ק – פותחים את האולפן הראשון שלהם ב[[החוף המערבי (ארצות הברית)|חוף המערבי]].
* 1919: **פלשבק** – הטכניקה מיושמת לראשונה בסרט ה[[הקולנוע האקספרסיוניסטי הגרמני|אקספרסיוניסטי הגרמני]], "[[הקבינט של ד"ר קליגרי]]".
*1919, **פליקס החתול** – הדמות מופיעה לראשונה בסרטים, וזוכה להצלחה חסרת תקדים לתקופתה, עבור [[דמות מצוירת]].

=== אומנות ===
* 1910: **אמנות מופשטת** – ראשיתו של זרם האמנות בו אין אובייקטים או פיגורות מזוהות.
*1911: **פוטוריזם** – ב[[מילאנו]] נפתחת התערוכה הראשונה של התנועה האומנותית-טכנולוגית.
*1911: **מונה ליזה** – גנבתו המתוקשרת של הציור הופכת אותו בהדרגה לציור המוכר בעולם.
*1916: **דאדא** – נוסד ב[[ציריך]] הזרם ה[[אמנות]]י-[[תרבות]]י ה[[אוונגרד]]י.
***אסכולת פריז** – בשנים אלו [[פריז]] הופכת למרכז תרבותי עם [[הגירה|הגירתם]] של אומנים בולטים לעיר.
***קבוצת בלומסברי** – בשנים אלו פעילה קבוצה של סופרים, אמנים, פילוסופים ואינטלקטואלים [[בריטניה|בריטיים]], שהשפעת חבריה ניכרת למשך עשרות שנים בתחומי ה[[אמנות]], ה[[ספרות]], ה[[כלכלה]], חיי החברה וה[[פוליטיקה]] ב[[אנגליה]] וב[[אירופה]].
***סוריאליזם** – בסוף העשור, זרם האומנות, שנוצר מתוך ה[[דאדא]], זוכה לפופולריות רבה ב[[פריז]].
*[[אוונגרד רוסי|**האוונגרד הרוסי**]] – עשור זה נמצא בתקופת הפריחה של הזרם, כשרעיונות אומנותיים מהפכנים שנובעים בו מוצאים מקום במרכז [[מהפכת אוקטובר|המהפכה החברתית]] ב[[רוסיה]].

=== מוזיקה ===
* 1917: **ג'אז** – להקת [[Original Dixieland Jass Band]]  הם הראשונים להקליט [[תקליט]] ג'אז.
***מוזיקה קלאסית** – נמאת בתקופה זו בשלב מעבר בין [[המוזיקה הקלאסית בתקופה הרומנטית|התקופה הרומנטית]] ל[[מוזיקה קלאסית בתקופה המודרנית|תקופה המודרנית]].

=== ספורט ===
* 1911: **ספורט נכים** – מתקיים אירוע ספורט מאורגן בו משתתפים [[נכה|נכים]]. אירוע זה עתיד בתוך כמה עשורים להפוך בהדרגה למסורת שתיקרא בהמשך [[המשחקים הפאראלימפיים]].
*1912: [[אולימפיאדת סטוקהולם (1912)|**אולימפיאדת הקיץ של 1912**]] – נערכת ב[[סטוקהולם]], [[שוודיה]].
*1913: **הפדרציה הבינלאומית לטניס** - תשתית ארגונית ראשונה לקיום תחרויות [[טניס]] בינלאומיות.
*1916: [[אולימפיאדת הקיץ 1916|**אולימפיאדת הקיץ של 1916**]] – מבוטלת בגלל [[מלחמת העולם הראשונה]].

=== אדריכלות ===
[[קובץ:View of Woolworth Building and surrounding buildings New York City 1913.jpg|140px|ממוזער|[[בניין וולוורת']]]]
*1912: **הקתדרלה הלאומית של וושינגטון** – מושלמת בנייה של ה[[קתדרלה]], והיא הופכת לאחת הקתדרלות הגדולות בעולם, והשנייה בגודלה ב[[ארצות הברית]] – נתון שלא השתנה נכון לשנת 2019.
*1913: **בניין וולוורת'** – [[גורד שחקים]] שנבנה ברחוב [[ברודוויי (רחוב)|ברודוויי]] ב[[ניו יורק]], [[ארצות הברית]]. הבניין מחזיק בתואר "[[:קטגוריה:הבניין הגבוה בעולם|הבניין הגבוה בעולם]]" בין השנים 1913–1930.
*1916: **החלטה על תוכנית בניין עיר של שנת 1916** – [[תוכנית בניין עיר]] שמתפתחת במטרה לעצור את בנייתם של גורדי שחקים מסיביים, המונעים את חדירת האוויר ואור השמש לרחובות שמתחתיהם.

=== מגמות אופנה ===

* 1913: **חזייה** – החזייה המודרנית מעוצבת על ידי [[מארי פלפס ג'ייקוב]] בשנת 1913. פלפס ג'ייקוב אמנם לא ממציאה את החזייה, אך הראשונה שרושמת על כך [[פטנט]] והראשונה שמכניסה אותה ל[[אופנה]] בתפוצה רחבה יחסית.

=== שונות ===
*13 בינואר 1910 – **רדיו** – שידור הרדיו הציבורי הראשון.
* 1913: **תשבץ** – מתפרסם לראשונה.
* 1912: **מזון מהיר** – ה[[מסעדה]] ה[[ניו-יורק]]ית "אוטומט" פותחת את אופנת מסעדות המזון-המהיר.
* **התנועה לתרבות חדשה** – בעשור זה מתחילה להתפתח ב[[סין (אזור)|סין]] תנועה תרבותית-פילוסופית שקוראת לנטישת חלק מהתפיסות המסורתיות והיפתחות ל[[מודרניזציה]].

==אישים בולטים==


===מנהיגי עולם בולטים===

*  [[נשיא ארצות הברית]] – [[תומאס וודרו וילסון]]
*  קיסר [[האימפריה הרוסית]] – [[ניקולאי השני]]
*  ראש ממשלת [[הרפובליקה הסינית (1912–1949)|הרפובליקה הסינית]] – [[סון יאט-סן]]
*  [[ראש ממשלת בריטניה]] – [[דייוויד לויד ג'ורג']]
*  [[קיסר גרמניה]] – [[וילהלם השני]]
*  קיסר [[אוסטרו-הונגריה]] – [[פרנץ יוזף הראשון, קיסר אוסטריה|פרנץ יוזף הראשון]]
*  [[נשיא צרפת]] – [[ז'ורז' קלמנסו]]

<gallery widths="125px" heights="125px" perrow="5">
File:Thomas Woodrow Wilson, Harris & Ewing bw photo portrait, 1919.jpg| [[תומאס וודרו וילסון]]
File:Nicholas II, Tsar.jpg| [[ניקולאי השני]]
File:William H Taft by Harris & Ewing.jpg| [[ויליאם הווארד טאפט]]
File:David Lloyd George.jpg| [[דייוויד לויד ג'ורג']]
File:Sunyatsen1.jpg| [[סון יאט-סן]]
File:Victor Emmanuel III of Italy from The Graphic detail.jpg| [[ויטוריו אמנואלה השלישי, מלך איטליה]]
File:Sultan Mehmed VI.jpg| [[מהמט השישי]]
File:Herbert Henry Asquith.jpg| [[הרברט הנרי אסקווית']]
File:Georges Clemenceau 1.jpg| [[ז'ורז' קלמנסו]]
</gallery>

=== מדענים ===


===סופרים===
* [[ג'יימס מתיו ברי]] – מחבר ספר הילדים "[[פיטר פן]]" (1911)
* [[פרנסס הודג'סון ברנט]] – מחברת ספר הילדים "[[סוד הגן הנעלם]]" (1911)
* [[קנת גרהם]] – מחבר ספר הילדים "[[הרוח בערבי הנחל]]" (1911)
* [[אדגר רייס בורוז]] – מחבר רומן ההרפתקאות "[[טרזן מלך הקופים]]" (1912)
* [[פרנץ קפקא]]

===שחקנים / אנשי בידור ===
* [[צ'ארלי צ'פלין]]
* [[דאגלס פיירבנקס]]
* [[רוסקו ארבוקל]]
* [[גלוריה סוונסון]]
* [[ליליאן גיש]]
* [[מרי פיקפורד]]

===יוצרי סרטים===
* [[צ'ארלי צ'פלין]]
* [[ג'ובאני פסטרונה]]
* [[ארנסט לוביטש]]
* [[ד. וו. גריפית']]
* [[ססיל ב. דה-מיל]]

===מוזיקאים===
* [[ג'לי רול מורטון]]
* [[אנריקו קארוזו]]
* [[מוריס שבלייה]]
* [[לדבלי]]
* [[איימי ביץ']]

===ספורטאים===


== אירועים משמעותיים בתנועה הציונית ==

* 1910 – היישוב [[דגניה א'|דגניה]] מוקם והופך למודל ראשון מסוגו לדגם [[העלייה השנייה#החיים בארץ ישראל|ההתיישבות]] הנקרא לימים **קיבוץ**.
*24 בפברואר 1912 – [[הנרייטה סאלד]] מייסדת את **ארגון הדסה**.
*1913 – **השומר הצעיר**, [[תנועת נוער]] ה[[ציונות|ציונית]] הראשונה, מוקמת ב[[לבוב]] שב[[גליציה]].
* 27 בנובמבר 1914 – נוסד **הג'וינט**, ועד הסיוע המיוחד של [[יהדות ארצות הברית]].
* 1 באפריל 1915 – מוקם **גדוד נהגי הפרדות**, גדוד מתנדבים יהודים שעזר לממלכה המאוחדת במהלך מלחמת העולם הראשונה
* 28 במרץ 1917 – **גירוש תל אביב**: השלטונות העות'מאניים הוציאו צו גירוש כולל לתושבי העיר יפו והשכונה תל אביב, אולם בפועל הצו נאכף בעיקר כלפי התושבים היהודים.
* 1917 – כיבוש ארץ ישראל בידי הבריטים והטלת [[משטר צבאי]] על ארץ ישראל.
* 2 בנובמבר 1917 – התפרסמה **הצהרת בלפור**, בה הצהירו הבריטים על תמיכתם בהקמת בית לאומי ליהודים בארץ ישראל.
* 3 בינואר 1919 – חתימת **הסכם ויצמן-פייסל**.
* 26 בפברואר 1919 – הישיבה הרשמית הראשונה של **הוועד הפועל הציוני'''.

File:Umjuny01.jpg|דגניה (לימים דגניה א') נוסדה ב-1910 והייתה הקיבוץ הראשון שנוסד בארץ ישראל על ידי היישוב תחת השלטון העות'מאני.
File:יפו - תל אביב 1917 - iדר אלקןi btm1556.jpeg|במרץ 1917 השלטונות העות'מאניים הוציאו צו גירוש כולל לתושבי העיר יפו והשכונה תל אביב, אולם בפועל הצו נאכף בעיקר כלפי התושבים היהודים.
File:Balfour portrait and declaration.JPG|ב-2 בנובמבר 1917 התפרסמה הצהרת בלפור בה הצהירו הבריטים על תמיכתם בהקמת בית לאומי ליהודים בארץ ישראל.


## קישורים חיצוניים

## הערות שוליים

*
2